procesaur/Wiki.mk huggingface dataset:
Ватикански музеи

Ватикански музеи (|Musei Vaticani) — една од најголемите музејски установи од овој вид во светот, каде се изложени уметнички дела од огромната збирка собрана од Римокатоличката црква низ вековите. Основач е папата Јулиј II во XVI век, односно во 1506 година. Систинската капела и Рафаеловите одаи (''Stanze della Segnatura'') се на патеката на посетителите низ музеите.
Во 2007 година, музеите ги посетиле 4.310.083 луѓе.
1 Основање
Основањето на Ватиканските музеи се поврзува со една мермерна скулптура купена пред 500 години. Скулптурата „''Лаокон и синовите''“ била откриена во едно лозје близу до базиликата „Голема Богородица“ во Рим. Папата Јулиј II ја откупил статуата од сопственикот на лозјето и ја изложил во Ватикан. Од тоа време изложбата постојано се проширувала.
2 Ликовна галерија
Збирката најпрвин била сместена во Домот на Борџија, а во времето на Папа Пиј XI била изградена посебна зграда. Изложбата содржи слики на Микеланџело, Рафаел и Фра Анџелико.
3 Збирка на современа религиозна уметност
Збирката на современа религиозна уметност претставува слики и скулптури од познати автори, како што се Карло Кара и Џорџо де Кирико.
4 Скулптури
Една група на музеи претставуваат само скулптури:
4.1 Музеј на Пиј и Клемент
Папа Клемент XIV го основал овој музеј во 1771 година и првобитно содржел ренесансни и антички дела. Неговиот наследник, папа Пиј VI ја проширил изложбата. Денес овој музеј изложува само скулптури од грчката и римската антика.
Има вкупно 54 галерии, од кои Систинската капела е последната и за да се дојде до неа мора да се минат претходните 53. Овие галерии изложуваат прекрасни скулптури, како што се „Заспаната Аријадна“, „Канделабрите на Барберини“, „Трите Грации“ и други.
4.2 Музеј Кјармонти
Музејот е наречен според световното семејно име на папата Пиј VII, кој го основал во раните 1800-ти. Музејот се состои од голема засводена галерија во која се изложени неколку статуи, саркофази и фризи.
4.3 Грегоријански Етрурски музеј
Основан е од папата Григориј XIII во 1836 година и има осум галерии со важни Етрурски дела од археолошки ископувања. Делата вклучуваат вазни, саркофаг, бронзи и збирката „Гулјеми“.
4.4 Египетски музеј
Основан е од папата Григориј XVI и има голема збирка на староегипетски материјали, како што се папируси, мумии на животни, познатата збирка „Граси“ и познатата „Книга на мртвите“.
5 Други експонати
* Неколку слики од Караваџо вклучувајќи ја и познататата Погребување на Христос (1602 - 1603)
* Портретот на Св. Јероним од Леонардо да Винчи
* Слики од Фра Анџелико, Џото, Рафаел, Тицијан и други
* Папскиот престол од црвен мермер, кој претходно бил сместен во базиликата Сан Џовани ин Латерано
* Огромна збирка на слики и таписерии од Рафаел, вклучувајќи ги и Рафаеловите одаи
* Систинската капела
* Галеријата на географски карти - содржи топографски карти на цела Италија насликани на ѕидовите и долга 120м.
Ден на сите светци

Ден на сите светци (|Sollemnitas Omnium Sanctorum) — католички празник согласно календарот на Римокатоличката црква, а со него се празнуваат сите светци, како оние кои веќе се канонизирани, така и они што сѐ уште не се. Денот на сите светци се празнува на 1 ноември. Во православните цркви овој празник се обележува на Духовден и го означува завршувањето на велигденскиот дел од литургиската година.
1 Потекло
Овој празник води потекло од IV век. Првите траги на општо прославување на сите светци се забележани најпрвин во Антиохија и тоа на Духовден. Овој обичај е забележан и во 74 хомилија на свети Јован Златоуст (407 год.) и така и до ден денес се задржал во источните православни цркви.
Папата Григориј III (731 - 741) го поместил овој празник на 1 ноември со цел да може да се совпадне со древниот келтски празник Савин (|Samhain) кој го означувал почетокот на Новата година. На тој начин одговорил на барањата на ирските монаси.
Во времето на Карло Велики овој празник веќе пошироко се обележувал а кралот Луј Побожниот во 835 год. го прогласил за државен празник. Одлуката за тоа била донесена на „барање од страна на папата Григориј IV со согласност од сите епископи“
2 Денес
Во календарот на Католичката црква, Денот на сите светци е означен како празничен ден, а во католичките земји тоа е воедно и државен празник. Во народот овој ден обично се поврзува со посета на гробиштата и уредување на гробовите, па така и со спомен на мртвите. Сепак, во Црквата Споменот на сите мртви верници или Духовден се обележува еден ден подоцна, на 2 ноември.
Освен во Католичката црква, овој ден се обележува и во Англиканската црква, како и во многу други евангелистички цркви, иако таму тој попримил други форми, во зависност од соодветната Црква.
3 Поврзано
* Ноќ на вештерките
Систинска капела

Систинската капела (|Cappella Sistina) или Сикстинска капела (|Sacellum Sixtinum) — најпозната капела во Апостолскиот дворец, официјалната резиденција на папата во Ватикан. Нејзината слава доаѓа пред сѐ од внатрешната декорација со фрески од Микеланџело, Рафаел, Бернини и Ботичели, како и од фактот што во неа се одржуваат конклавите - кардиналски собори за избор на нов папа. Капелата го носи името според папата Сикст IV кој ја реставрирал „Големата капела“, како што претходно се нарекувала, помеѓу 1477 и 1480 година. Капелата ја осветил Сикст IV на 15 август 1483 и ја посветил на Успението на Пресвета Богородица.
Денес Систинската капела е дел од разгледувањето на Ватиканските музеи и може да се посети кога во неа не се одржуваат служби.
1 Фрески
Sидовите биле фрескоживописани од неколку уметници уште пред осветувањето: Пјетро Перуџино, Сандро Ботичели и Доменико Гирландајо помеѓу 1482 и 1483 година.
Потоа, помеѓу 1508 и 1512, под спонзорство на папата Јулиј II, Микеланџело насликал 1.100м² фрески на таванот на капелата. Микеланџело го презирал овој проект, и сметал дека служи само за да се задоволи грандоманијата на папата. Сепак, денес се смета дека таванот на Систинската капела е круна на неговата уметност.
Микеланџело повторно бил ангажиран од папата Климент VII во 1534 - 1541 за да го наслика олтарниот ѕид на капелата. Тој таму го насликал „Страшниот суд“, дело кое своевремено, па и денес, предизвикува контроверзи поради видните луѓе кои уметникот ги сместил во пеколот, како и поради голотијата на фигурите непримерена за христијанскиот морал. Тоа е импозантно и драматично уметничко дело, го зафаќа целиот олтарен ѕид на капелата, со димензии од околу 13,7 х 12 метри. Микеланџело го оставил и својот автопортрет на сликата, во ликот на Св. Вартоломеј кој ја носи својата одрана кожа. (Според преданието, Св. Апостол Вартоломеј бил измачуван заради верата, жив одран и распнат на крст. )
Фреските во капелата биле целосно реставрирани во периодот 1984 - 1994 година, по што на виделина излегле со сиот свој сјај и живост на боите.
2 Галерија
3 Поврзано
* Папа
* Ватикански музеи
* Создавањето на Адам
Соборна џамија (Јазд)

Џамијата Масџид-е Џам е џамија која се наоѓа во Јазд, Иран. Овој објект бил изграден во текот на 12 век употребувајќи ја персиската архитектура, и претставува прва градба во династијата Buyid. Џамијата била реконструирана во периодот од 1324 и 1365 година.
Фердовска џамија

Фердовска џамија е џамија која се наоѓа во Фердовс, Иран. Се верува дека џамијата била градена за времето на селџуците, но некои пак сметаат дека таа била изградена во текот на 7 век.
Џамија Гохаршад

Џамијата Гохаршад е џамија која се наоѓа во Хорасан, Иран. Џамијата била изградена во 1418 година од страна на архитектот Гавамедин Ширази. Во 1911 година, џамијата била оштетена од страна на руските бомбардери.
Џамија Ага Бозорг

Џамијата Масџид–и Ага Бозорг е џамија која се наоѓа во Кашан, Иран. Овој објект бил изграден околу 1700 година од страна на Устад Хај Шабан-Али. Оваа џамија е една од најубавите објекти во Иран и е опишана како „најдобриот исламски комплекс во Кашан и еден од најдобрите од средината на 19 век“.
Соборна џамија (Исфахан)

Соборна џамија или „Џаме“ — џамија која се наоѓа во Исфахан, Иран. Била изградена во 771 година, и низ времето била на неколкупати рушена и оштетувана и повторно реконструирана. Ова е една од најстарите џамии во иран којшто сѐ уште опстојува.
RGB

RGB е кратенка од англискиот поим „Red (црвена) Green (зелена) Blue (сина)“. RGB е адитивен боен модел каде што со собирање на основните бои се добива бела боја. Една боја се опишува низ три вредности: дел од црвена, дел од зелена и дел од сината боја. Секој дел од боите се движи помеѓу 0% и 100%, односно помеѓу 0 и 255.
Просторот на RGB-боите се шематизира во облик на коцка:
Тиркизна боја

Тиркизна боја настанува со мешање на зелена и сина. Тиркизната е комплементарна боја заедно со жолтата и магента. Небото има тиркизна боја.
Тиркизната боја е базирана на минералот со исто име. Зборот тиркиз датира од 17 век и е изведен од францускиот тиркиз што значи „турски“, бидејќи минералот првпат бил донесен во Европа преку Турција од рудниците во историската Хорсанска провинција во Иран (Персија) и Авганистан. Првата забележана употреба на тиркизот како име на боја на англиски беше во 1573 година.
1 Поврзано
* Тиркиз - камен
* Синозелена боја (цијан) - слична боја
2 Наводи
tr:Turkuaz
Портокалова боја

Портокалова боја настанува со мешање на црвена и жолта. Брановата должина во спектарот е 620-585 нм. Иако во повеќе јазици портокаловата боја се поврзува со портокалот, зборот најверојатно потекнува од Индонезија (инд. оранг-утанг, орангутан (мајмун) и се поврзува со мајмуните.
Црна боја

Црна боја е боја на објектите кои не емитираат ниту отсјај ниту каква било видливост на делот од спектарот. Таквите објекти ја впиваат целата видлива светлина. Понекогаш таквите објекти се нарекуваат ''ахроматски'', но сепак црната се третира како боја.
Виолетова боја

Виолетова или морава — боја која создава со мешање на црвена и сина. Исто така за виолетова се употребува и терминот лила. Брановата должина на бојата во спектарот е 380-435 нм. Виолетови се цветовите на некои цвекиња како љубичицата, темјанушката итн.
2 ноември (настани)

676, Дон станал папа.
1570, Голем наплив од Северното Море ги разурнал бреговите од Холандија до Данска, при што загинале над 1000 лица.
1687, Од султанскиот престол на Отоманското Царство бил симнат Мехмед IV.
1789, Во Франција е национализиран голем дел од недвижниот имот на Католичката црква.
1795, Француска револуција: Почеток на Францускиот директорат.
1914, Русија му објавила војна на Отоманското Царство.
1936, Формирана е Канадската радиодифузна корпорација, национална радио и телевизија на Канада која постои и денес (СВС).
1936, Пуштен е во работа телевизискиот сервис на британската радиодифузна коропорација Би-би-си (ВВС). Телевизискиот канал, под името ВВС1 функционира до денес.
1943, Кај селото Раштани (кичевско) единици на батаљонот „Мирче Ацев“ воделе тешка борба со балистите. Поради големите загуби балистите се повлекуваат кон селото Зајас. Утредента партизаните го ослободуваат и Зајас.
1953, Пакистанскиот парламент ја прогласил државата за Исламска Република Пакистан.
1956, Унгарија објавува дека излегува од Варшавскиот пакт.
1965, Албанскиот водач Енвер Хоџа објавува дека неговата земја влегува во сојузнички односи со Кина.
1991, Вартоломеј I станал Вселенски патријарх.
1988, За првпат на семрежјето се појавил вирус.
1999, Црна Гора ја вовела германската марка за своја валута.
2004, Џорџ Буш по вторпат станал претседател на САД.
Национален парк Јелоустоун

Националниот парк Јелостоун е заштитен од Конгресот на САД на 1 март 1872, и е сместен во државите Вајоминг, Монтана и Ајдахо. Паркот бил прв од својот вид во светот, и е познат по животинскиот свет и по геотермалните извори. Индијанците го населувале овој регион уште пред 11.000 години. Организирано истражување на областа немало сѐ до 1860-ти години.
Паркот опфаќа површина од 8.983 км², (приближно колку 1/3 од површината на Република Македонија) со езера, кањони, реки и планински венци. Езерото Јелостоун е едно од најголемите планински езера во САД, и се наоѓа во кратерот на вулкан кој сѐ уште се смета за активен. Половина од светските геотермални појави се во Јелостоун, предизвикани од постојаниот вулканизам. Истечена лава и карпи исфрлени од ерупции ја прекриваат површината на паркот. Паркот го претставува најголемиот преостанат речиси недопрен екосистем на северната Земјина полутопка.
Стотици видови на цицачи, птици, риби и влекачи се документирани, вклучувајќи и некои кои се загрозени или во опасност од исчезнување. Огромните шуми и ливади се населени и со ендемски видови на растенија. Во паркот живеат и гризли мечки, сиви волци и слободни стада на бизони и елени. Секоја година се случуваат и шумски пожари: во 1988 изгорела речиси една третина од паркот.
Јелостоун нуди и рекреативни можности за туристите: пешачење, кампување, возење со чамци, рибарење и прошетки. Асфалтирани патишта водат до сите позначајни атракции. Зимно време, на туристите на располагање им се и тури со снежни санки.
Магента

Магента настанува со адитивно мешање на црвена и сина. Магентата е комплементарна боја заедно со жолтата и синозелена.
Ова е заштитна боја на логото на телекомуникациското претпријатие „Т-Мобиле“.
1 Поврзано
* Фуксија (боја)
* Розова боја
* Розе (боја)
Слезови

Слезовите (науч. ''Malvaceae'') се фамилија на скриеносемени (цветни) растенија со преку 200 родови во кои се распоредени приближно околу 2.300 видови. Најголемите родови по број на видови се ''Hibiscus'' (300 видови), ''Sterculia'' (250), ''Dombeya'' (225), ''Pavonia'' (200) и ''Sida'').
1 Систематика
Систематиката на ''Malvaceae'' е многу контроверзна. Според традиционалната поделба на оваа фамилија ''sensu stricto'' таа се состои од многу хомогена и кладистички монофилетска група. Меѓутоа, ''sensu lato'', врз основа на молекуларните техники, се покажа дека фамилиите ''Bombacaceae'', ''Tiliaceae'', и ''Sterculiaceae'', кои отсекогаш се сметале за блиски на слезовите ''sensu stricto'', не се монофилетски групи. Поради ова, ''Malvaceae'' се прошири и ги вклучи сите овие фамилии со цел да се добие една монофилетска група. Според оваа систематика, ''Malvaceae'' вклучува многу поголем број на родови. Според вториот начин на класификација, оваа фамилија е поделена на следниот начин:
2 Опис
Повеќето видови се тревки или грмушки, но некои се дрвја и лијани. Листовите се последователни, често палматно поделени или сложени и палматно венирани. Рабовите може да се целокрајни, но кога тие се рассечени, една лисна вена завршува на т.н. малвоиден заб. Присутни се прилисници. Стеблата содржат мукусни канали и празнини. Присутни се најчесто стелатни трихоми.
Цветовите најчесто се образуваат на целосни или нецелосни аксиларни соцветија, кои обично се редуцирани до еден единствен цвет, но може да се и каулифлорни, опозитифолни или терминални. Често носат прицветници. Може да се еднополови или хермафродитни и обично се актиноморфни, често асоцирани со забележливи прицветници, притоа образувајќи епикаликс. Обично поседуваат по 5 валватни чашкини ливчиња (најчесто базално конатни). Имаат 5 имбрикатни венечни ливчиња. Прашниците се 5 или повеќе на број, конатни барем во нивната основа, но често формираат цевка околу плодниците. Плодниците се состојат од две до повеќе конатни плодни ливчиња (карпели). Јајчникот е натцветен, со осна плацентација. Имаат капитатни или лобирани устенца (стигми). Цветовите имаат нектариуми составени од многу тенко спакувани жлездени влакненца, обично позиционирани на венечните ливчиња. Плодот е најчесто локулицидна капсула (кутијка), шизокарп или оревче.
3 Употреба
Неколку вида се плевели во земјоделството, како ''Abutilon theophrasti'' и ''Modiola caroliniana''. Памукот (4 вида на ''Gossypium''), кенафата (''Hibiscus cannabinus'') и бамјата (''Abelmoschus esculentus'') се важни земјоделски култури. Плодовите и листовите на баобабот се јадливи. Цветовите на црниот слез (''Malva silvestris'') и белиот слез (''Althaea sp.'') се користат за подготовка на лековити чаеви.
CMYK

CMYK (образувано од зборовите Cyan (синозелена), Magenta (магента - виолетова, црвена), Yellow (жолто), Key или blacK (за црно) — боен простор, кој се користи кај сметачите и печатачите.
1 Примери
На пример, за да се образи бело, во CMYK системот тоа би изгледало вака C=0%, M=0%, Y=0%, K=0%; за црвена боја - C=0%, M=100%, Y=100%, K=0%; за зелена боја - C=100%, M=0%, Y=100%, K=0%; за жолта боја - C=0%, M=0%, Y=100%, K=0%.
За печатење на длабоко црна боја ''(Rich black)'' не се препорачува употребата на C=100%, M=100%, Y=100%, K=100%, тоа би довело до распрскување на сите бои на површината на хартијата на која што се печати. Се препорачува процентите да не бидат поголеми од 300%. За постигнување на длабоко црна боја може да се употреби C=60%, M=60%, Y=60%, K=100%.
2 Поврзано
* RGB
* Боен простор
Голман

Во повеќе спортови постои голман (наречен и вратар) кој директно го брани голот од противниците за да не постигнат гол. Голмани постојат во спортовите: фудбал, хокеј на мраз, ракомет, ватерполо, хокеј на трева и сл.
Eric Singer Project

Eric Singer Project — американска рок-група. Таа е создадена од Ерик Сингер, тапанар кој свирел во Lita Ford, Alice Cooper, Black Sabath, badlandsс и сега во Kiss, заедно со Брус Кулик (Kiss, Grand Funk Railroad)на гитара, Џон Кораби (Motley Crue, Ratt) гитара и бас и Карл Кокран на гитара и бас.
Стефан Првовенчани

Стефан Првовенчани (владеел од 1196 - 1227) бил средниот син на Стефан Немања и Ана. Успеал да ја зачува државата и во 1217 од папски пратеник бил крунисан за крал што во историјата е познат под името Стефан Првовенчани. Во 1219 година неговиот брат Сава Немањиќ ја осамостоил српската црква на ранг на архиепископија.
Неговиот татко Стефан Немања се одрекол од престолот во негова корист.
Стефан Првовенчани е наследен од кралот Милутин.
Езотерична космологија

Езотерична космологија е космологија која е суштински дел од езотеричниот или окултниот систем на размислување. Речиси секогаш се занимава со овие теми: еманација, инволуција, еволуција, епигенеза, нивоа на постоење или повисоки светови (и нивната еманација и поврзаноста меѓу нив), хиерархија на духовните суштества, космички циклуси (на пример, космичка година, југа), јога или духовни техники за самоподобрување, и мистични и алтернативни состојби на свеста.
Езотеричната космологија покрива многу од темите со кои се занимаваат религиозната космологија и филозофската космологија, како на пример почетокот, целта и судбината на универзумот, на свесноста и на постоењето. Поради тоа, понекогаш е тешко да се одреди каде завршува религијата или филозофијата, а започнува езотеријата и окултизмот. Сепак, езотеричната космологија се разликува од религијата во својата пософистицирана градба на мислата, која е интелектуално сфаќање, а не верба, а од филозофијата според истакнувањето на техниките за духовна трансформација.
Примери на езотеричната космологија може да се најдат во следните правци: гностицизам, неоплатонизам, тантра, Кабала, суфизам, јога, теозофија, антропозофија, космичката традиција на Макс Теон, учењето на Шри Ауробиндо, Мехер Баба, Четвртиот пат на Гурдјеф и Успенски, во неопаганството и многу други њу ејџ учења.
1 Поврзано
* Суфизам
* Мистицизам
* Астрологија
Теозофија

:''Оваа статија се однесува на филозофското учење на Елена Петровна Блаватска. За други значења на поимот, види Теозофија (историја на филозофијата).''
Теозофија — доктрина на религиозната филозофија и метафизика, создадена од Елена Петровна Блаватска. Во тој контекст, теозофијата вели дека сите религии се обид на духовната хиерархија, махатма, со цел да им помогнат на луѓето да постигнат повисоко совршенство, и според тоа, сите религии содржат дел од вистината. Заедно со Хенри Стил Олкот и други, Блаватска го оформила Теозофското друштво во 1875 година.
1 Името
Теозофија буквално значи „божја мудрост" (грчки: θεοσοφία theosophia), и пред да го користи Блаватска, означувал неколку идеи:
Терминот се појавува во неоплатонизмот. Филозофот Порфириј го користи овој термин, а индиските јоги го користат зборот `теозофија` со значење „мудрост во божјите работи“. Постои цела редица на ренесансни филозофи кои се под влијание на теозофијата: Корнелиус Агрипа, Парацелзиус, Роберт Флуд, како и Емануел Сведенборг.
Оксфордскиот речник овој термин го дефинира како: „Систем на размислување кој се заснова врз знаењето за природата на божественото“, а во македонскиот речник на странски зборови е дефиниран како: „Празноверје во врска со господ и со божемните контакти со `задгробниот живот`.“
2 Поврзано
* Теозофија (историја на филозофијата)
* Теозофско друштво
* Езотерична космологија
he:האגודה התאוסופית#תאוסופיה
Гностицизам

Гностицизам (грчки: γνώσις, ''gnōsis'', „знаење“) се однесува на различни синкретистички религиозни движења кои содржат различни системи на верување, но во основа сите учат дека луѓето се божествени души заробени во материјалниот свет што е создаден од несовршен бог, демиург, кој често се поврзува со богот на Авраам.
Демиург може да се опише како несовршен творец на светот. За да се ослободиме од материјалниот свет, потребно ни е знаење, гноса или езотеричко спиритуално знаење. Некои правци на гностицизмот сметаат дека човекот е осуден да се бори со својата судбина. Некои гностички правци го сметаат Исус Христос за отелотворување на бога, кој се инкарнирал за да го донесе знаењето на земјата. Од други пак, тој се смета за „лажен месија“ кој го изопачил учењето што му го доверил Јован Крстител.
На почеток гностицизмот се сметал како секта на христијанството, но денес е јасно дека траги на гностицизмот се наоѓаат неколку века пред да започне христијанската ера. Гностицизмот бил забрануван во првиот век од нашата ера, и станал дуалистички ерес на јудаизмот, христијанството и хеленистичкaта филозофија во областите кои ги контролирала Римското Царство, Ариевците и Персиската Империја. Во средниот век, за време на Катарската крстоносна војна (1209–1229) голем број на гностици се убиени, а само мал број на гностички заедници се останати од тогаш до денешно време. Идеите на гностиците извршиле влијание врз филозофиите на различни езотерични и мистични движења од доцниот 19 и почетокот на 20 век во Европа и Северна Америка, а некои од тие движења денес се сметаат себеси за наследници на раните гностички заедници.
1 Поврзано
* Христијански гностицизам
Симург

Симург или Симорг (персиски: سیمرغ), во Македонија се изговара и Семиург, е познат и како Анга (персиски: عنقا). Ова е современо персиско име за чудесното, добронамерно, крилесто митско суштество. Претставите на Симург се среќаваат во сите периоди на величествената иранска уметност и литература, а се среќава и во иконографијата на средновековна Ерменија, Византија и други региони под влијание на иранската култура.
Името потекнува од средноперсискиот пахлевиски Сенмурв, (Senmurv, Sēnmurw (или изворно Sēnmuruγ). Средноперсиското име најверојатно има корени во Авеста со значење „птицата Саена“ (mərəγō Saēnō), односно во оригинал грабливец, како орел, сокол или јастреб. Се претпоставува дека името има корени во санскрит каде саена (санскрит: śyenaḥ) значи „грабливец“ и се смета за божествен лик. Саена, исто така, е лично име кое потекнува од името на птицата.
Постојат претпоставки за поврзаност меѓу Симург и словенскиот бог Симаргл.
Спиритуализам (појаснување)

Спиритуализам означува верување во задгробен живот, и во можна комуникација на живите луже со душите на мртвите преку медиум. Исто така се однесува на филозофија, доктрина или религија, а се однесува на духовниот аспект на постоењето.
Спиритуализмот исто така се однесува на:
;Религија
* Спиритуализам, религија делумно основана врз основа на пишувањата на шведскиот мистик Емануел Сведенборг.
* Спиритизам, слично религиозно движење основано во Франција кон средината на 19 век.
;Филозофија
* Спиритуализам (верување), означува верување во духовите на мртвите со кои може да се комуницира.
* Идеализам, западна филозофија, еден од двата основни правци во филозофијата кој, наспроти материјализмот, смета дека идејата, свеста, духот е првобитното нешто, а природата, постоењето, материјата е нешто второстепено.
White Tiger (музичка група)

White Tiger беше американски глам метал бенд.
1 Животопис
Бендот бил основан од страна на поранешниот гитарист на бендот Kiss, Марк Џон и поранешниот пејач на бендот Black Sabbath, Дејвид Донато, како и од помладиот брат на Марк Џон, басистот Мајкл Нортон, и тапанарот Брајан Џејмс Фокс.
Бендот чиј глам метал имиџ и звук бил прилично сличен на бендот Kiss, бил изоставен од својата издавачка куќа кон крајот на 1986 година откако раководството согледало дека нема хитови на нивниот премиерен истоимен албум.
На 5 април 2007, Марк Џон починал од мозочно крварење на 51 годишна возраст.
2 Дискографија
*''White Tiger'' (1986)
Германска селанска војна

Германската селанска војна или Големото востание на селаните (|Deutscher Bauernkrieg) била најголема побуна во германските говорни подрачја во Средна Европа во периодот 1524–1525. Борбата го достигнала врвот во пролетта и летото во 1525, а пропаднала поради жестоката борба на благородништвото, кои убиле до 100.000 од 300.000 слабо вооружени селани и фармери. Преживеаните биле казнети и не постигнале ниедна од своите цели. Војната продолжила, како дотогашното движење Бундшу и Хуситските војни, низа на економски и верски побуни во кои селаните и фармерите, често поддржани од протестантското свештенство, го предводеле водството. Германската селанска војна било најголемо и најраширено востание до Француската револуција во 1789.
Војната започнала со одвоени побуни, кренати во југозападниот дел на денешна Германија и соседниот Алзас и се ширеле со одвоени побуни во средна и источна Германија и денешна Австрија. Откако востанието во Германија било задушено, се прелеало во неколку швајцарски кантони.
Во покренувањето на нивните побуни, селаните се соочиле со несовладливи пречки. Демократскиот начин на нивното движење ги оставала без командна структура и им недостасувало артилерија и коњаница. Најголем дел од нив имале мало или никакво воено искуство. Исто така тие често се предомислувале и бегале, по што биле масакрирани од нивните противници. Другата страна имала искусни воени водачи, добро опремени и дисциплинирани војски и обилни средства.
Побуната вклучувала некои принципи и реторика од скорешната Протестантска реформација, во која селаните гледале слобода и влијание. Историчарите различно ги толкуваат економските погледи на Германската селанска војна и не се согласуваат за нејзините причини и природа.
Union (музичка група)

Union е рок група формирана во 1997 година од Џон Кораби(екс-Motley Crue), Брус Кулик(екс-Kiss) басистот Џејмс Хантинг и тапанарот Брент Фиц.
1 Дискографија
*''Union'' (1998)
*''Union'' (1998) Japanese Release *Bonus song ''For You''*''Union Live in the Galaxy'' (1999)
*''Union'' (Reissue-Spitfire 1999) *Bonus song ''Oh Darlin''*''The Blue Room'' (2000)
2 Врски
****
Грифон

Грифон или грифин — митско суштество со тело од лав и глава и крилја од орел. Лавот како крал на животните и орелот како крал на птиците ја симболизираат моќта и величественоста на грифинот.
Wicked Lester

Wicked Lester била рокенрол група од Њујорк. Групата била формирана (како „Rainbow“) во 1970, од познатите Џин Симонс на бас и Пол Стенли ритам гитара. Во 1971 година бендот го менува името во „Wicked Lester“. Во 1972 Питер Крис оставил оглас во магазинот Ролинг Стоунс дека бара бенд, каде ќе свири тој на тапани, по што бил повикан во бендот, а потоа на аудиција истата година го избираат Ејс Фрејли за нова соло гитара (на аудицијата присуствувал и Еди Ван Хален кој не бил избран), по што во 1973 година Wicked Lester стануваат Kiss.
1 Членови на бендот
1.1 Поранешни членови
* Џин Симонс – бас гитара, вокал (1970–јануари 1973)
* Пол Стенли – ритам гитара, вокал (1970–јануари 1973)
* Брук Острандер – клавијатури, ударни инструменти, флејта (1970–септември 1972)
* Тони Зарела – тапани, ударни инструменти (1970–септември 1972)
* Стефен Коронел – соло гитара (1970–февруари 1972)
* Рон Лиџек – соло гитара (Февруари 1972–септември 1972)
* Џо Давидсон – тапани, ударни инструменти (1970)
* Питер Крис – тапани, ударни инструменти, вокал (септември 1972–јануари 1973)
* Ејс Фрејли – соло гитара (декември 1972–јануари 1973)
Black Diamond

Black Diamond е песна од групата Kiss напишана од Пол Стенли, заедно со Џин Симонс. Песната била издадено во 1974 година. Песната започнува со акустична гитара па потоа фуриозен риф, а песната ја исполнува Питер Крис.
Еснаф

За да ги заштитат своите интереси во средниот век занаетчиите од иста струка се здружувале и формирале сојуз на еснафи или корпорација на еснафи. Секој еснаф си имал свој статут што строго го уредувал квантитетот и квалитетот на производсвото, дистрибуцијата и сл. Непочитување на статутот се казнувало строго. Со тек на времето еснафите станале пречка за натамошниот технички прогрес.
Градските занаетчии со ист занает се здружување во еснафи или (цехови).
Мистицизам

Мистицизам (од грчки: ''μυστικός'', мистикос) — тежнеење кон заедништво со божественото или духовната вистина, или дури и со самиот Господ преку директни искуства, преку интуиција или увиди. Мистиците (грчки: ''μύσται'', латински: ''mystae'') се посветени во некоја света тајна (грчки: ''μύστήρια''). Мистицизмот може да е дуалистички и да прави разлика меѓу „јас“ и „божественото“, но не мора. Различни религиозни традиции го опишуваат основното мистично искуство на различни начини:
* Потполно одвојување од светот (јога, хиндуизам, будизам)
* Ослободување од циклусот на кармата (мокша во џаинизмот, нирвана во хиндуизмот и будизмот)
* Длабока внатрешна поврзаност со светот (сатори во махајана будизам, те во таоизмот)
* Единство со Бога (неоплатонизам и христијанство)
* Вродено знаење (ирфан и фитра во исламот)
Просветлување или илуминација се зборовите кои најчесто се користат за овој феномен. Мистичните традиции се еден вид поткултура на поголемите религиозни традиции, како на пример Кабалата во јудаизмот, суфизмот во исламот, веданта во хиндуизмот, христијанскиот мистицизам во христијанството, но секогаш се земаат со недоверба. Во античкиот свет, познати биле Елеузинските мистерии посветени на божицата Деметра, Дионизиските мистерии посветени на богот Дионис, Кабирските мистерии на Самотраки и орфичките мистерии, кои извршиле огромно влијнаие врз христијанската есхатологија.
1 Мистиката како тема во уметноста и во популарната култура
* „Мистици“ (англиски: ''Mystics'') — песна на американскиот поет Чарлс Симиќ (''Charles Simic'').* „Во мистичното“ (англиски: ''Into the Mystic'') — песна на ирскиот музичар Ван Морисон (''Van Morrison'') од 1970 година.
Прашања за современата шаховска теорија

Прашања за современата шаховска теорија е шаховска книга, дело на советскиот шахист, шаховски автор и теоретичар Исак Липницки. Книгата е напишна во 1956, а во неа е содржано објазнување на многу елементи од отворањето и нивното поврзување со средишницата од играта преку анализа на корисни партии одиграни во периодот до првата половина на 20. век. Книгата е напишана на руски јазик.
За делото, самиот автор запишал:
Во ова дело, ние се стремиме да го откриеме современото сфаќање на бројните решенија на решенијата на прашањата за општата теорија на отворањето и неговата поврзаност со средишницата.
Правилното разбирање на општите принципи на отворањето, законитостите, идеите, т.е. прилагодувањето на „духот на отворањето“ има најважно значење. Шахистот кој ќе добие солидна основа во поглед на творечкиот развој на различнити замисли, не се чувствува закован за безбројните шаблони.
1 Содржина
Делото „Прашања за современата шаховска теорија“ е одличен пример за проучувањње на спојот пимеѓу отворањето и средишницата во шаховската игра. Авторот особено обрнал вниомание на центарот и крилата како протоци за развојот на играта и остварувањето на плановите на противниците за стекнување на иницијативата. Објаснета е и мобилизацијата на фигурите во отворањето, како и оценката на позициите и примената на новини во играта.
Делото е поделено на 2 дела и 3 глави:
Првиот дел е насловен ''Некои проблеми во теоријата на отворањето и средишницата'', и во него подетално е објаснето значењето на цемнтарот и крилата и нивната меѓусебна поврзаност како основни компоненти на развојот на плановите на противниците. Преку поучни партии. авторот на одличен начин го извлекува и значењето на мобилизацијата на фигурите, преземањето на иницијативата, како и примената на новини аз време на партијата.
Во вториот дел, ''Рагозинова одбрана'', дадено е кратко објаснување на Нимцовичовата одбрана и неколку варијанти кои може да настанат од ова отворање.
Првата глава, која е насловена ''Основни стратешки и позициони идеи на одбраната'' претставува дополување на објаснувањата дадено во првиот дел, додека втората и третата глава се претставени преку аналчиза на системи на отворања и поучни партии одиграни помеѓу најдобрите шахисти кон крајот на 19. и првата половина на 20. век.
2 Стил на пишување
Делото „Прашања за современата шаховска теорија“ содржи невообичаена, но многу корисна поделба, на теоретското воопштување со анализата на системи и партии. Сите анализи и комантари се поткрепени со шаховски дијаграми, кои го олснуваат разбирањето и нудат поголема прегледност во предметот на анализирање
3 Надвиорешни врски
*
Херметизам

Херметизам — религија на доцната антика, и е основа на подоцнежниот западен езотеризам. Херметизмот се објаснува и како дел од „третиот столб“ на западната култура, односно баланс меѓу грчката рационалност и библиската верба.
Херметизмот било движење на раниот западен езотерицизам, заедно со гностицизмот. Во својот систем на верувања содржи пантеизам и хенотеизам, односно учењето дека целиот универзум е дел од „Едното“. Исто така го поддржува мислењето дека останатите ентитети како Господ, ангелите и духовните водачи, се елементарни и постојат во универзумот.
1 Реинкарнација
Во херметизмот се споменува реинкарнацијата. Како што изјавил Хермес Тримегист:
:„О, сине, низ колку тела треба да поминеме, низ колку групи од демони, низ колку редиции од повторувања и циклуси на ѕвездите, пред да стигнеме кај Едниот?“
Некои сметаат дека ова не се однесува на реинкарнација на телото, туку на прераѓања во духовниот свет. Може да се однесува на бројните суптилни тела, како и на внатрешните и надворешните демони со кои треба да се соочиме за да достигнеме хеносис.
2 Морал, добро и зло
Хермес Тримегист објаснува во книгата 9 од ''Корупс херметикум'' дека ''Ноус'', ги носи и доброто и злото, во зависност од тоа дали ги прима од Бога или од демоните. Господ носи добро, а демоните зло. Меѓу другото, демоните носат:
:„прељуба, убиство, насилство кон таткото, осквернување на светото, безбожност, задушување, самоубиство со скокање од карпа и други демонски акции.“
Ова очигледно покажува дека херметизмот вклучува чувство за моралност. Зборот „добро“ се користи многу конкретно, и е ограничен на употреба само во врска со „Врховниот Бог“. Само Господ (овде не се мисли на „Сè или Едното“) е потполно ослободен од злото.
Понатаму се вели дека мачно е за некого да нема свои „деца“ (не се мисли на биолошки деца, туку на свои творби). А Господ е „Татко“, затоа што сите нешта се негова творба. Затоа, без разлика дали е мајка или татко, секој треба да направи (да создаде) нешто позитивно во својот живот.
3 Поврзано
* Корпус Херметикум
* Хеленистички религии
* Смарагдна плоча
* Хермес Трисмегист
Алис Купер

Алис Купер (|Alice Cooper) — американски рок пејач, текстописец и музичар. Има невообичаени сценски настапи, кои се проследени со гилотина, електрични столчиња и вештачка крв. Купер, инспирацијата ја црпел од хорор филмовите, хеви металот и гаражниот рок и др, па така создал еден вид „театрална“ рок-музика која го добила името шок рок (|shock rock).
Тој е пејач во бендот Alice Cooper, кој уште го сочинуваат Глен Бакстон на соло гитара, Мајкл Брус свири ритам гитара, Денис Динвеј со бас гитара и Нил Смит е на тапани.
1 Дискографија
:''Види: Alice Cooper дискографија''
Светска мрежа

Светска мрежа (англиски: ''World Wide Web;''''W3'', ''WWW'') — систем на меѓусебно поврзани, хипертекстуални документи, на кои се пристапува преку интернет. Со прелистувач може да се пристапи до ресури на интернет кои може да содржат текст, слики, видео снимки и/или други мултимедијални содржини и да се префрламе од еден на друг ресурс со помош на хиперврски. Користејќи го системот на претходните хипертекстуални системи, англискиот инженер и информатичар Тим Бернерс Ли во март 1989 година објавил што би требало да претставува Глобална мрежа. Во ЦЕРН — Женева, Тим Бернерс Ли и белгискиот информатичар Роберт Кајо, 1990. година, го објавиле својот заендички труд за користење на хипертекст за пристап до различни содржини визулено претставени како мрежа (веб — ''web'') од јазли чија доржина корисникот може да ја прелистува.
Компонентите на мрежата се опслужувач, мрежен клиент, HTML (јазик за означување на хипертекст), URL (пронаоѓач на ресурси), HTTP (протокол за пренос на хипертекст).
1 Поврзано
* Интернет
* Веб 2.0
Реј Лопес де Сегура

Родриго (Реј) Лопес де Сегура (шпански: ''Ruy López de Segura'') (околу 1540 - 1580) бил шпански свештеник, а подоцна епископ во Сегура. Неговото дело ''Libro de la Invención Liberal y Arte del Juego del Axedrez'', се смета за едно од основните за шахот во Европа, по она на Педро Дамјано.
1 Животопис
Реј Лопес де Сегура е роден во Сафра, во близина на Бадахос, но живеел во Саламанка. Најверојатно бил потомок на еврејско семејство. Според многумина тој се смета дека бил првиот неофицијален светски првак во шах, откако победил на првиот модерен шаховски турнир одигран во Мадрид во 1575. Подоцна, тој ја изгубил титулата од римскиот правник Џовани Леонардо ди Бона.
Во негова чест, во западната литература, популарното шаховско отворње Шпанска партија е заменето со неговото име, а неговото име го носи и една варијанта од Руска партија (1.е4 е5 2.Sf3 Sf6 3.Sxe5 De7).
Паоло Бои

Паоло Бои (италијански:Paolo Boi)(роден во 1528 во Сиракуза - починал во 1598 во Неапол) бил италијански шахист. Тој бил еден од најдобрите шахисти во 16. век. Многу патувал и играл во многу градови во Италија, Турција и Унгарија. Паоло Бои, учествувал на турнирот во Мадрид во 1575. Тој, исто така го победил и папата.
Паоло Бои, бил понат и по прекарот ''Il Siracusano'', бидејќи е роден во Сиракуза.
1 Користена литература
* Шаховски речник. Москва: Фискултура и спорт, 1964. стр. 201—202.
* Шах: Енциклопедиски речник. Москва: Советска енциклопедија, 1990. стр. 41. ISBN 5-85270-005-3.
Знаме на Питкерн

Знамето на Питкерн е усвоено на 2 април 1984. Тоа е т.н. „син павилјон“, со британското знаме во кантонот (т.е. горниот лев агол) и грбот на Питкерн на десната половина.
На знамето стојат котвата и Библијата од бродот „Баунти“ со изданок од миро (локално растение) и рачна количка. Овој дезен ја симболизира историјата на предците на островјаните, од кои најголемиот дел се директни потомци на морнарите кои се побунтувале на бродот „Баунти“ во 1789 г.
Гувернерот на Питкерн има посебно знаме, кое е британското знаме, но со грбот на Питкерн во круг во средината.
1 Поврзано
* Грб на Питкерн
* Список на британски знамиња
Легал де Кермер

Легал де Кермер (француски:''De Kermur Sire de Legal'') (роден во во Бретања - починал во 1792) бил француски шахист. Тој бил учител на Франсоа-Андре Даникан Филидор. Давајќи му првенство на својот ученик, до крајот на својот живот, Легал останал втор најдобар шахист во Париз.
Околу 1750, Легал де Кермер во партијата против Сен Брие, одиграна во Париз, победил со познатиот мат кој останал во шаховската историја, во негова чест наречен Легалов мат.
Џулио Полерио

Џулио Чезаре Полерио (италијански:Giulio Cesare Polerio; роден во 1548 во Ланкијано - починал во 1612 во Рим) бил италијански шахист и шаховски теоретичар. Бил сметан за најдобар шахист во Рим.
Во 1575, Џулио кој имал прекар ''l'Abruzzese'', бидејќи Ланкаијано е во областа Абруцо, го придружувал Џовани Леонардо ди Бона на турнирот во Мадрид. Се натпреварувале заедно и ги покажале своите знаења и способности против шпанскиот двоец составен од Реј Лопес и Алфонсо Серон. Потоа на италијанците им се придружил Паоло Бои, познат под прекарот ''Il Siracusano''.
По турнирот во 1575, Полерио останал во Мадрид. Во периодот од 1580 до д1600, Полерио оставил многу ракописи. По враќањето во Рим, тој станал шаховски мајстор на принцот од Бонкомпањо. Во 1606, Полерио изгубил од Џеронимо Каскио во Рим.
Маркова Нога

Маркова Нога — месност близу селото Долно Дупени, која претставува најјужна точка во Република Македонија.
1 Граничен премин
Граничниот премин „Маркова Нога-Герман“ бил отворен до 1960-тите години, кога Грција одлучила целосно да го затвори. Долго време се правеле обиди од страна на македонските власти за негово повторно одбивање, но се наидувало на грчко одбивање.
Уште во 2006 година, Владата била целосно подготвена и технички и политички овој граничен премин да биде отворен.
Последните обиди за повторно отворање на овој граничен премин дошло на средбата на министрите за надворешни работи на Македонија и Грција, Никола Попоски и Никос Коѕијас, соодветно.
Како резултат на потпишувањето на Преспанскиот договор и решавањето на спорот за името, се создала поголема можност за отворање на овој граничен премин, а во март 2019 година била потпишана спогодба за негово ставање во функција.
2 Природна реткост
Во месноста „Маркова Нога“ се наоѓа камен („чудо на природата“), за кој се верува дека ја чува трагата од еднометарското стапало на Крале Марко.
Според легендата на мештаните, пред многу години кога Крале Марко се шетал по крајбрежјето на Големото Преспанско Езеро, тој посакал да го види и Малото Преспанско Езеро (денес во соседна Грција) поради што се поткачил на еден камен — оставајќи трага на каменот.
Каменот со трагата од Марковата нога се наоѓа во дворот на караулата која го носи неговото име. Надлежните во касарната велат дека сите граѓани што сакаат да го видат каменот може да дојдат, но претходно да се најават.
3 Плажа
Во непосредна близина на затворениот граничен премин, покрај самиот брег на езерото, се наоѓа новоотворената плажа „Дупени бич“, која се протега до самата гранична линија со соседна Грција.
Ладнокрвниот (филм)

''„Ладнокрвниот“'' (англиски: ''In Cold Blood'') - американски филм од 1967 година, во режија на Ричард Брукс (Richard Brooks), кој е автор и на сценариото, засновано врз истоимениот роман на Труман Капоти. Главните улоги ги толкуваат: Роберт Блејк (Robert Blake), Скот Вилсон (Scott Wilson), Џон Форсајт (John Forsythe) и Пол Стјуарт (Paul Stewart). Филмот имал четири номинации за „Оскар“: режија, најдобро адаптирано сценарио, камера (Конрад Л. Хил) и оригинална музика (Квинси Џонс). Исто така, филмот бил номиниран и за „Златен глобус“. Некои од сцените се снимани на локациите каде се случиле вистинските настани, поточно во Гарден Сити и Холкомб Канзас, вклучувајќи ја и куќата на Клатери. Иако во некои делови филмот е верен на романот, Брукс го има додадено фиктивниот карактер на „Известувачот“ (го игра Пол Стјуарт). Овој филм е првиот комерцијален филм во САД во кој се користи зборот „срање“ (анг.: ''shit'').
1 Синопсис
Есента 1959 година, во руралното подрачје на Канзас, се среќаваат поранешните затвореници Пери Смит (го игра Блејк) и Дик Хикок (го игра Вилсон). Тие решаваат да го ограбат домот на богатото семејство Клатер. Ноќта, тие упаѓаат во куќата, но не успеваат да го пронајдат сефот. За да ги отстранат сведоците, Смит и Хикок го убиваат целото семејство, а утредента полицијата ги пронаоѓа телата на убиените и веднаш ја започнува истрагата...
Легалов мат

Легаловиот мат е начинот на кој Легал де Кермер ја завршил својата партија против Сен Брие, одиграна во 1750 во Париз (некои податоци велат дека партијата била одиграна во 1787).
Легал де Кермер-Сен Брие
1.е4 е5 2.Lc4 Sc6 3.Sc3 Sf6 4.Sf3 Lg4 5.Sxe5!! Lxd1??. Со овој потег, црниот и покрај освојувањето на белата дама, форсирано прима мат. Единствени решенија на ова место се: 5...Sxe5 или 5...е5 со отстранување на опасноста од заканата на белиот. По ова, Легал ја завршува работата до крај, во висок стил. Следува 6.Lxf7+ Ke7 7. Sd5++.
1 Поврзано
* Мат (шах)
Грб на Питкерн

Грбот на Питкерн е усвоен на 4 ноември 1969 г.
На грбот стои штит на кој е прикажана котва и Библија од бродот „Баунти“. Ова ја симболизира историјата на предците на островјаните, од кои најголемиот дел се директни потомци на морнарите кои се побунтувале на бродот „Баунти“ во 1789 г. Штитот е со зелено-син дезен што го симболизира островот кој се издига од океанот. Шлемот и челенката се расцветан изданок на растението миро и питкернската рачна количка.
Грбот се јавува и на знамето на Питкерн, како и на знамето на гувернерот на Питкерн.
1 Поврзано
* Знаме на Питкерн
* Галерија на грбови на Обединетото Кралство и неговите зависни територии
3 ноември (родени)

1500, Бенвенуто Челини — италијански вајар, златар и сликар.
1749, Даниел Радерфорд — шкотски физичар и хемичар.
1801, Винченцо Белини — италијански композитор.
1901, Леополд III — крал на Белгија.
1901, Андре Малро — француски писател, теоретичар и министер за култура.
1936, Рој Емерсон — австралиски тенисер.
1945, Герд Милер — германски фудбалер.
1949, Лари Холмс — американски боксер.
1963, Ијан Рајт — англиски фудбалер.
1971, Унаи Емери — шпански фудбалер и тренер.
1979, Пабло Ајмар — аргентински фудбалер.
1986, Максим Буе — француски велосипедист.
1992, Вили Орбан — унгарски фудбалер.
2000, Сержињо Дест — американски фудбалер.
Џамија Ал-Кудс

Џамијата Ал-Кудс (германски: ''Al-Quds-Moschee Hamburg'') е џамија која се наоѓа во Хамбург, Германија. Овој објект бил изграден во 1993 година. Оваа џамија многу често била посетувана од страна на Мухамед Ата и другите членови на Ал-Каеда, кои на 11 септември извршиле серија терористички напади во САД.
Џамија Ахмадија

Џамијата Ахмадија е џамија која се наоѓа во Берлин, Германија. Камен-темелникот беше поставен на 6 август 1923 година и официјално пуштена во употреба во 1925 година. Главен архитект бил ''К. А. Херман (Hermann)''. Оваа џамија била разрушена за време на Втората светска војна. Во 2007 година била затворена за верниците. Од 2010 година, Џамијата е отворена повторно на редовна основа. Џума намаз: Молитвата место во петок во 13:15 часот.
Џамија Нур

Џамијата Нур е џамија која се наоѓа во Франкфурт, Германија. Оваа џамија била изградена во 1959 година од страна на Мухамед Зафула Хан.
Оваа џамија е добро позната по тоа што е онаа во која боксерот во тешка категорија Мухамед Али се молел еднаш.
Џамија Кадија

Џамија Кадија е џамија која се наоѓа во Берлин, Германија. Овој објект бил изграден во 2008 година. Џамијата била финансирана од средства собрани од жените Ахмадија, а дизајнот го направи архитектот Мубашра Илјас.
Џамија Јавуз Султан Селим

Џамија Јавуз Султан Селим е џамија која се наоѓа во Манхајм, Германија. Оваа џамија е изградена и посветена во чест на Селим I, и е најголемата џамија во Германија, каде нс секоја недела собира околу 3 000 верници.
Џамија Абу Ханифа

Џамијата Абу Ханифа (арапски:مسجد أبو حنيفة) е муслимански храм кој се наоѓа во Багдад, Ирак. Во нејзиниот двор се наоѓа гробот на Абу Ханифах. Џамијата била оштетен во војната во 2003 година
Џамија ел-Абас

Ал-Абас (арапски: مسجد الامام العباس ) е верски комплекс каде се наоѓа мавзолеот на Ал-Абас Ибн Али во Карбала, Ирак. Ал-Абас бил брат на Хасан Ибн Али и Кусеин Ибн Али кои учествувале во Битката за Карбала во 680 година. Секоја година светилиштето го посетуваат милиони аџии кои доаѓаат од целиот свет
Џамија ел-Аскари

Џамијата Ал-Аскари (арапски: مرقد الامامين علي الهادي والحسن العسكري) е џамија која се наоѓа во Самара, Ирак. Оваа џамија е една од најважните муслимански објекти за шиитскиот ислам. Џамијата е изградена во 944 година. Нејзиното купе било разрушено за време на бомбардирањето на сунитските екстремисти во 2006 година, а нејзините две минаре во 2007 година. Саат кулата исто така била разрушена во 2007 година од бомбардирање.
Светилиште Имам Хусеин

Храмот Имам Хусеин (арапски:مقام الامام الحسين) е свето место во шиитскиот ислам кој се наоѓа во Карбала, Ирак. Хусеин Ибн Али е од родот на пророкот Мухамед, кој бил убиен во Битката за Карбала во 680 година. Храмот бил изграден во 684 година од страна на Муктар Ибн Абу.
Џамија ел-Кадинија

Џамијата Ал Кадимија (арапски: الحضرة الكاظمية) е муслимански храм кој се наоѓа во Багдад, Ирак. Во просториите на оваа џамија се закопани научниците Шејх Муфид и Шејх Нашир ад-Дин ат-Туси.